**Súhlas verejnosti na vyžívanie atletickej dráhy**

**Vážení športovec,**

pri podporovaní športových aktivít chceme širokej verejnosti sprístupniť aj priestory atletického areálu na využitie voľného času. Tieto aktivity sa nekonajú v rámci vyučovacieho procesu a vstup do atletického areálu Vám bude poskytnutý bezplatne.

Tieto priestory (**kľúč od malej bránky- ľavá strana- z vonkajšej strany**) Vám bude poskytnutý bezplatne. **Pri vstupe do areálu školy zatvorte za sebou malú bránku.
Rozmnožovanie- kopírovanie kľúča je prísne zakázané!**

Pred prvým vstupom do týchto priestorov budete poučení o zásadách bezpečnosti pri cvičení riaditeľkou školy Mgr. Henrietou Balogovou.

Vzhľadom na to, že nemôžeme zabezpečiť trvalý pedagogický dozor v týchto priestoroch (priebežný dozor je zabezpečený kamerovým systémom), žiadame Vás o vyjadrenie súhlasu o prevzatí **plnej zodpovednosti** za možné úrazy počas ich aktivít na atletickej dráhe.

**Vyhlásenie:**

Meno a priezvisko:.................................................................................................................... bytom:................................... ............................................tel.č................................................ svojím podpisom potvrdzujem, že som

* **poučený**, aby som sa správal disciplinovane, v súlade s prevádzkovým poriadkom a bezpečnostnými opatreniami na atletickej dráhe
* ďalej sa **zaväzujem uhradiť všetky škody**, ktoré zapríčiním počas pobytu na atletickej dráhe
* som prevzal **kľúč od malej bránky- ľavá strana- z vonkajšej strany a prehlasujem, že ho neposkytnem iným osobám *(kľúč poskytnem iba tým, ktoré som uviedol v tomto súhlase-*** *uviesť dole do poznámok****).***

**Poučenie:**

**PRAVIDLA PRI POUŽÍVANÍ  TARTANOVEJ ATLETICKEJ DRÁHY- PREVÁDZKOVÝ PORIADOK**

1. Atletická dráha je zhotovená z tartanu, ktorá si vyžaduje vysoký stupeň starostlivosti z  pohľadu jej čistoty a predchádzaniu mechanickému poškodzovaniu.
2. Vstup na atletický ovál je povolený len so súhlasom správcu alebo ním poverenej osoby. **Atletická dráha je určená len na beh a chôdzu**!
3. Na atletickú dráhu **nevstupovať v znečistenej obuvi**, nepoužívať obuv s ostrými hrotmi, topánky s kovovými podpätkami, mimo špeciálnej bežeckej obuv.

Po dažďoch odporúčame prezuť športovú obuv na behanie pred vstupom na dráhu, vzhľadom na to, že na obuv sa lepí blato a tráva. (v súčasnosti nie je dokončená prístupová cesta na dráhu. Po zriadení prístupovej cesty na dráhu tzn, cca v septembri 2023, dodržiavanie tejto požiadavky nebude potrebné).
4. Rekreačné pohybové aktivity (chôdza, beh) odporúčame vykonávať proti smeru hodinových ručičiek (žiaci behajú v smere hodinových ručičiek). Je zakázané meniť vybehávanie mimo atletického oválu.
5. Na atletickú dráhu je zakázané nosiť jedlo a sladené nápoje. Na osvieženie používajte čistú vodu, minerálne vody, alebo iontové nápoje.
6. **Ak je dráha zasnežená alebo zľadovatená, pohyb po nej je prísne zakázaný.**
7. Neodôvodnene nevstupujte na trávnatú plochu futbalového ihriska, ako aj okolité trávnaté plochy.
8. Počas pobytu v areáli atletického areálu dodržiavajte bezpečnosť, poriadok, čistotu a buďte tolerantní voči ostatným návštevníkom.
9. Prevádzkovateľ  areálu nenesie zodpovednosť za škody, poranenia a úrazy, ktoré si spôsobil užívateľ svojím správaním, precenením vlastných schopností, alebo nedodržaním týchto upozornení.
10. Rešpektujte všetky zákazy uvedené na piktogramoch.
11. Poškodzovanie dráhy (napr. odhadzovanie žuvačiek a pod.) sa považuje za vážne porušenie prevádzkového poriadku a správca alebo iná zodpovedná osoba je oprávnená okamžite vykázať poškodzovateľa z areálu. Prevádzkovateľ areálu je oprávnený požadovať náhradu vzniknutej škody.
12. Pri odchode z areálu zanechajte po sebe poriadok, prípadné odpadky, obaly z nápojov a pod., uložte do odpadkových košov.
13. Areál je monitorovaný kamerovým systémom.

V areáli atletického štadióna a na atletickej dráhe je **ZAKÁZANÉ:**

* **FAJČIŤ**
* **VODIŤ PSOV A INÉ ZVIERATÁ**
* **NOSIŤ JEDLO A SLADENÉ NÁPOJE.**
* **POHYB NA BICYKLOCH A KOLIESKOVÝCH KORČULIACH.**

Svojím podpisom potvrdzujem, že som bol poučený dňa: .....................................

V .................................... ......................................

 podpis

*V prípade potreby uveďte svoje poznámky pre správcu: .....................................................................................................................................................................................................................................................................................................................................................................................................................................................................*